બીટકોઈન કેસમાં હમણાં સુધી સીઆઈડી ક્રાઈમ બ્રાન્ચમાં કુલ બે ફરિયાદ નોંધાયેલી છે, જેમાં પહેલા કેસના ફરિયાદી શૈલેષ ભટ્ટ સામે જ બીજી ફરિયાદ નોંધાઈ છે, પરંતુ સીઆઈડી ક્રાઈમ બ્રાન્ચને શૈલેષ ભટ્ટ સામે નોંધાયેલી બીજી ફરિયાદમાં વધુ રસ હોવાનું દેખાઈ રહ્યુ છે, પરંતુ શૈલેષ ભટ્ટના પાંચ કરોડ પડાવી લેનાર સીબીઆઈના ઈન્સ્પેકટર સુનીલ નાયર સામે અને અમરેલીના એસપી જગદીશ પટેલે પડાવી લીધેલા ૮૫ લાખ રોકડ વસુલ કરવામાં કોઈ રસ નથી તેવુ દેખાઈ રહ્યુ છે, કાયદાની નજરમાં લુંટનો ગુનો આચરનાર સીબીઆઈ-પોલીસ અને શૈલેષ ભટ્ટ સામે એક સરખી કાર્યવાહી થવી જોઈએ, પણ સીઆઈડીની કામગીરી જોતા તે કોઈ રાજકિય નેતાના ઈશારે સીબીઆઈ અને પોલીસને બચાવી ગાળીયો શૈલેષ ભટ્ટના ગળામાં પહેરાવી દેવા માગે છે તેવુ ચિત્ર સ્પષ્ટ થઈ રહ્યુ છે.